钦定古今图书集成/明伦汇编/官常典/第695卷 > 杨淮
## 钦定古今图书集成/明伦汇编/官常典/第695卷 > 杨淮

按《明外史》本传：“淮字东川，无锡人。正德十二年进士。
授户部主事，再迁郎中。始监京仓，革胥徒积弊殆尽。
继监淮、通二仓，罢中官茶果之供，除囤基及额外席
草费。最后监内库，奄人例有供馈，淮悉绝之。公勤廉
慎，为尚书孙交秦金所重，伏阙受杖。月馀卒，囊无一
物，家人卖屋以殓。金与淮同里，为经纪，归其丧，后赠”
太常少卿。